Lavatera cretica

Lavatera cretica er en plante i kattostfamilien. Den regnes ofte til kattostslekta som Malva multiflora.

Den er en ett- eller toårig, hårete urt som blir opptil 1,5 m høy. Bladene har lange stilker og er rundt hjerteformede med 5–7 tannede lapper. Blomstene sitter 2–8 sammen og er 18–38 mm i diameter og lilla. Under blomsten sitter et ytterbeger med ovale segmenter som er kortere enn begeret, men blir litt større i fruktstadiet. Smånøttene har avrundede kanter.

Lavatera cretica vokser på forstyrret grunn, brakkmark og i vegkanter, gamle steinbrudd og åkre. Arten er utbredt i hele middelhavsområdet og finnes også i Vest-Europa nordover til England. Status i Makaronesia er uklar: Arten forekommer sannsynligvis naturlig på Kanariøyene, er kanskje naturlig på Madeira, men ganske sikkert innført til Azorene.

Litteratur

Eksterne lenker 

 

Kattostfamilien
Planter formelt beskrevet av Carl von Linné
Planter formelt beskrevet i 1753